Атар Васілевіч Тактакішвілі

**Атар Васілевіч Тактакішві́лі** (;  — ) — савецкі грузінскі кампазітар, дырыжор, педагог, грамадскі дзеяч. Народны артыст Грузінскай ССР (1961), Народны артыст СССР (1974). Аўтар музыкі Гімна Грузінскай ССР.

## Біяграфія 
Нарадзіўся ў Тбілісі. Першапачатковую музычную адукацыю атрымаў у Тбіліскай музычнай школе і музычным вучылішчы. У 1947 годзе скончыў Тбіліскую кансерваторыю, у 1950 годзе — аспірантуру (клас кампазіцыі С. В. Бархударана). З 1947 года выкладаў у Тбіліскай кансерваторыі: выкладчык харавой літаратуры і кіраўнік хору, з 1952 года — паліфаніі і інструментоўкі кансерваторыі, з 1959 года — дацэнт (1959), з 1966 года — прафесар, 1962—1965 гадах — рэктар. У 1947—1952 гадах канцэртмайстар і дырыжор, у 1952—1956 гадах мастацкі кіраўнік Дзяржаўнай харавой капэлы Грузіі. У 1965—1984 гадах Атар Тактакішвілі Міністр культуры Грузінскай ССР.

## Грамадска-палітычная дзейнасць 
Член КПСС з 1951 года. Член Цэнтральнага камітэта Камуністычнай партыі Грузінскай ССР з 1963 года. Дэпутат Вярхоўнага Савета СССР 4, 5 і 11 скліканняў. Дэпутат Вярхоўнага Савета Грузінскай ССР 6—9 скліканняў. Член Камітэта па Ленінскіх прэміях у галіне навукі і мастацтва пры Савеце Міністраў СССР з 1963 года. Сакратар праўлення Саюза кампазітараў СССР з 1957 года. У 1961—1962 гадах — сакратар Саюза кампазітараў Грузінскай ССР.

Член Прэзідыума Міжнароднага музычнага савета пры ЮНЕСКА.

## Творчасць 
Найбольш значныя дасягненні Атара Тактакішвілі оперным, кантатна-аратарыяльным і сімфанічным жанрах. У сваёй творчасці ён абапіраўся на традыцыі рускай і грузінскай музычнай культуры. Сярод твораў кампазітара: оперы «Міндыя» па матывах паэзіі Важа Пшавела (пастаўлена ў 1961 годзе), «Выкраданне Месяца» (1977), «Першае каханне», «Тры жыцці» (1967); араторыя «Па слядах Руставелі» (1964, тэкст І. В. Абашыдзэ), кантата «Гурыйскія песні» (1971); вакальна-сімфанічныя сюіты «Мегрэльскія песні» (1972), «З лірай Цэрэтэлі» (1983); дзве сімфоніі (1949, 1953); сімфанічная паэма «Мцыры» (1956); аднаактавы балет «Харэаграфічная сюіта» (1976); харавы цыкл «Карталінскія напевы»; творы для інструментаў з аркестрам, хоры, рамансы, музыка для тэатраў, кінафільмаў і інш. Аўтар музыкі Гімна Грузінскай ССР, якую напісаў у 1945 годзе яшчэ ў час вучобы ў Тбіліскай кансерваторыі.

## Узнагароды і званні 
* Сталінская прэмія III ступені (1951) — за сімфонію «Маладзёжная» (1949)
* Сталінская прэмія II ступені (1952) — за канцэрт для фартэпіяна з аркестрам (1950)
* Дзяржаўная прэмія СССР (1967) — за араторыю «Па слядах Руставелі»
* Ленінская прэмія (1982) — за оперу «Выкраданне Месяца» (1977) і канцэрт для скрыпкі з аркестрам
* Дзяржаўная прэмія Грузінскай ССР імя Шата Руставелі (1984)
* Два ордэны Леніна (1966, 1984)
* Ордэн Кастрычніцкай Рэвалюцыі (1971)
* Ордэн Працоўнага Чырвонага Сцяга (1958)
* Народны артыст Грузінскай ССР (1961)
* Народны артыст СССР (1974)
* Прэмія Альберта Швейцэра (1986)
* Ганаровы грамадзянін горада Тбілісі (1985).
* Медалі

## Зноскі 
## Літаратура 
* 
* 
* *Чкония С. М., Какулия Л. В.* Тактакишви́ли Отар Васильевич // Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — С. 553. — 672 с: ил. — 150 000 экз. — ISBN 5-85270-033-9.
* Тактакишви́ли Отар Васильевич // Театральная энциклопедия. В 5 томах. / Под редакцией С. С. Мокульского (том 1), П. А. Маркова (тома 2—5). — М., Советская энциклопедия, 1961—1967. — Т. 5: Табакова — Яшугин. — М., 1967. — Стб. 31. — 1136 стб. с илл., 8 л. илл. — 38 000 экз.

## Спасылкі 
* Отар Тактакишвили  Санкт-Пецярбургская філармонія імя Д. Д. Шастаковіча
* *Ценова В.* Отар Васильевич Тактакишвили // Belcanto.ru
* Тактакишвили Отар Васильевич // Радио классической музыки «Орфей». Энциклопедия
* Отар Тактакишвили: Инструментальные концерты // Фирма «Мелодия»
* Грузинский композитор Отар Тактакишвили // Медыябанк РИА Новости

Катэгорыя:Кампазітары XX стагоддзя
Катэгорыя:Кампазітары Грузіі
Катэгорыя:Оперныя кампазітары
Катэгорыя:Балетныя кампазітары XX стагоддзя
Катэгорыя:Дырыжоры СССР
Катэгорыя:Дырыжоры Грузіі
Катэгорыя:Дырыжоры XX стагоддзя
Катэгорыя:Оперныя дырыжоры
Катэгорыя:Балетныя дырыжоры
Катэгорыя:Харавыя дырыжоры СССР
Катэгорыя:Музычныя педагогі СССР
Катэгорыя:Музычныя педагогі Грузіі
Катэгорыя:Музычныя педагогі XX стагоддзя
Катэгорыя:Акадэмічныя музыканты СССР
Катэгорыя:Акадэмічныя музыканты Грузіі
Катэгорыя:Міністры Грузіі
Катэгорыя:Кампазітары — аўтары гімнаў
Катэгорыя:Дэпутаты Вярхоўнага Савета СССР 4-га склікання
Катэгорыя:Дэпутаты Вярхоўнага Савета СССР 5-га склікання
Катэгорыя:Дэпутаты Вярхоўнага Савета СССР 11-га склікання